《次韵徐何慊咏雪》
宋代·陈著

冯夷翦水暗中央，映带同云浅与黄。
旋积层寒消宿瘴，平铺一白洗时妆。
行仙休羡王恭兴，僵叟应关洛令肠。
不觉喜吟丰岁瑞，方知知是为民忙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。